Η **Άνια-Ζοζεφίν Μαρί Τέιλορ-Τζόι** (αγγλικά:*Anya-Josephine Marie Taylor-Joy*), ευρέως γνωστή ως **Άνια-Τέιλορ Τζόι**, γεννήθηκε στις 16 Απριλίου 1996 και είναι Βρετανοαργεντίνα ηθοποιός και μοντέλο. Είναι περισσότερο γνωστή για την συμμετοχή της ως Beth Harmon στην τηλεοπτική σειρά The Queen's Gambit(2020) και ως Thomasin και Casey Cooke στις κινηματογραφικές παραγωγές The Witch(2015) και Split(2016) αντίστοιχα. Έχει λάβει το Trophée Chopard του Φεστιβάλ Κινηματογράφου των Καννών, ενώ το 2017 ήταν υποψήφια για το βραβείο BAFTA Rising Star Award.

Παιδικά χρόνια
--------------

Η Άνια γεννήθηκε στο Μαϊάμι των Η.Π.Α. και είναι το μικρότερο από τα έξι παιδιά της οικογένειας. Ο πατέρας της, είναι πρώην τραπεζίτης που κατάγεται από την Σκωτία του Ηνωμένου Βασιλείου και γεννήθηκε στην Αργεντινή, ενώ η μητέρα της είναι Ισπανο-Αγγλίδα ψυχολόγος που γεννήθηκε στη Ζάμπια. Η Άνια έζησε μέχρι την ηλικία των έξι ετών στο Μπουένος Άιρες της Αργεντινής και στη συνέχεια μετακόμισε στο Λονδίνο της Αγγλίας. Φοίτησε στο Northlands School του Μπουένος Άιρες και στα Hill House και Queen's Gate School του Λονδίνου, ενώ ταυτόχρονα παρακολουθούσε μαθήματα μπαλέτου. Στην ηλικία των δεκατεσσάρων, χρησιμοποίησε τις οικονομίες της για να μετακομίσει στη Νέα Υόρκη των Η.Π.Α. και στα δεκαέξι της σταμάτησε το σχολείο για να ξεκινήσει την καριέρα της στην υποκριτική.

Καριέρα
-------

### 2013-2019

Η πρώτη της σημαντική συμμετοχή σε κινηματογραφική ταινία έγινε το 201 5στην υπερφυσική ταινία τρόμου εποχής του Ρόμπερτ Έγκερς, The Witch. Η ταινία σημείωσε εμπορική επιτυχία και κέρδισε το βραβείο Gotham Independent Film Award for Breakthrough Actor και το Empire Award for Best Female Newcomer για την ερμηνεία της Άνια. Το 2016, η Άνια πρωταγωνίστησε ως ο ομώνυμος χαρακτήρας στο θρίλερ Morgan, αλλά η ταινία έλαβε αρνητικές κριτικές και θεωρήθηκε εμπορική αποτυχία. Την ίδια χρονιά, πρωταγωνίστησε σε δυο ακόμα ταινίες, στο Barry που επικεντρώνεται στα φοιτητικά χρόνια του 44ου Προέδρου των Η.Π.Α. Μπαράκ Ομπάμα και στο ψυχολογικό θρίλερ του Μ. Νάϊτ Σάϊμαλαν, Split. Η επόμενη ταινία της εκείνη την χρονιά ήταν το σκηνοθετικό ντεμπούτο του Κόρι Φίνλεϊ, Thoroughbreds, ενώ τον Δεκέμβριο της ίδιας χρονιάς υποδύθηκε την Petronella Oortman στη δραματική μίνι-σειρά του BBC One, The Miniaturist, βασισμένη στο ομώνυμο μυθιστόρημα της Τζέσι Μπάρτον.

### 2020-σήμερα

Το 2020, η Άνια Τέιλιρ-Τζόι πρωταγωνίστησε ως Emma Woodhouse μαζί με τους Τζονι Φλιν και Τζος Οκόνορ στην κινηματογραφική μεταφορά του ομώνυμου μυθιστορήματος της Τζέιν Όστεν. Η ταινία και η ερμηνεία της Άνια έλαβαν θετικές κριτικές. Το Φθινόπωρο της ίδιας χρονιάς, πρωταγωνίστησε στη μίνι σειρά του Netflix, The Queen's Gambit ως Beth Harmon, ένα φανταστικό σκακιστικό "θαύμα" που ανέβηκε στην κορυφή του σκακιστικού κόσμου παλεύοντας ταυτόχρονα με την εξάρτηση του από τα ναρκωτικά και το αλκοόλ. Τόσο η σειρά όσο και η ερμηνεία της έτυχαν ευρείας αποδοχής από τους κριτικούς, με αποτέλεσμα τον Νοέμβριο του 2020 η πλατφόρμα Netflix να την ανακοινώνει ως την "μεγαλύτερη μίνι σειρά του Netflix μέχρι σήμερα". Επίσης, το καλοκαίρι του ίδιου έτους έπαιξε στην υπερηρωική ταινία τρόμου Οι Νέοι Μεταλλαγμένοι, η οποία ήταν να κάνει πρεμιέρα στους κινημτογράφους το 2018, άλλα λόγω αναβολών έκανε τελικά πρεμιέρα το 2020.

Το 2021, πρωταγωνίστησε στην ψυχολογική ταινία τρόμου του Έντγκαρ Ράιτ, Last Night in Soho, η οποία κυκλοφόρησε τον Οκτώβριο του 2021.

Πηγές
-----

* Fay Watson. Peaky Blinders season 5: Who does Anya Taylor-Joy play? Who is Gina Gray?. express.co.uk
* Latest on Anya Taylor-Joy. decider.com

Παραπομπές
----------

1. ↑  Ανακτήθηκε στις 18  Νοεμβρίου 2021.
2. ↑  «Detroit News» (Αγγλικά) Ανακτήθηκε στις 8  Μαρτίου 2018.
3. 1 2 3 4 5  www.bbcamerica.com/blogs/10-things-you-never-knew-about-the-queens-gambit-star-anya-taylor-joy--53660.
4. 1 2  www.standard.co.uk/lifestyle/esmagazine/anya-taylorjoy-meet-the-actress-on-the-cusp-of-hollywood-superstardom-a3441671.html.
5. ↑  www.elespanol.com/reportajes/20210307/familia-espanola-anya-actriz-gambito-dama-zaragoza/563944026\_0.html.
6. ↑  www.youtube.com/watch?v=QItKA7oDwrU.
7. ↑  www.youtube.com/watch?v=8NHt6IJrstg.
8. ↑  www.youtube.com/watch?v=mKdAsymo9Lk.
9. ↑  *Τσεχική Εθνική Βάση Δεδομένων Καθιερωμένων Όρων*. xx0205783. Ανακτήθηκε στις 1  Μαρτίου 2022.
10. ↑  (Γερμανικά) *Deutsche Synchronkartei*. 101203. Ανακτήθηκε στις 4  Απριλίου 2022.
11. ↑  Ανακτήθηκε στις 21  Μαΐου 2019.
12. ↑  Ανακτήθηκε στις 21  Μαΐου 2019.
13. ↑  www.dailymail.co.uk/tvshowbiz/article-11895807/Anya-Taylor-Joy-fianc-Malcolm-McRae-kiss-day-Venice.html.
14. ↑  D'Alessandro, Anthony (13 May 2020). «Disney Reschedules 'The New Mutants' & 'Ron's Gone Wrong'». *Deadline Hollywood*. Αρχειοθετήθηκε από το πρωτότυπο στις 13 May 2020.. Ανακτήθηκε στις 24 July 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Anya Taylor-Joy στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131146634279841930028
* LCCN: no2016071374
* ISNI: 0000 0004 5979 2874
* GND: 1117049329
* SUDOC: 197817041
* BNF: cb17089760r (data)
* BIBSYS: 1533887394003
* MusicBrainz: 2d46f205-9f6c-444c-89da-80b4ffa98b7a
* NKC: xx0205783
* BNE: XX5683288

 |

 |